joelniklaus/EU_Wikipedias huggingface dataset:
Lina Medina

Lina Vanessa Medina (s. 27. syyskuuta 1933 Peru) on maailmanhistorian nuorin äiti synnytettyään poikansa viiden vuoden ja kahdeksan kuukauden iässä. Lapsen isää ei ole saatu selville, mutta Medinan omaa isää epäiltiin vahvasti. Häntä vastaan nostetut syytteet kuitenkin kaatuivat todisteiden puutteessa. Koska Lina ei osannut antaa lääkäreille selkeitä vastauksia lapsen isyydestä, oli mahdollista, että Lina ei sitä itsekään tiennyt.

Linan vanhemmat veivät Linan lääkärille, sillä ajattelivat mahan paisumisen johtuvan kasvaimesta. Lääkärillä kuitenkin selvisi, että Lina oli raskaana. Lina synnytti terveen kolmekiloisen poikavauvan keisarileikkauksella 14. toukokuuta 1939. Poika sai nimekseen Gerardo Linaa hoitavan lääkärin mukaan. Gerardolle kerrottiin kymmenvuotiaana, että Lina, jota hän piti siskonaan, olikin hänen oma äitinsä.

Linan sairaushistoriasta kävi ilmi, että hänen kuukautisensa olivat alkaneet hänen ollessaan vasta kahden ja puolen vuoden ikäinen. Myös Linan rinnat olivat alkaneet kasvaa hieman aikaisemmin. Hänen mennessään lääkäriin kuukautiset olivat olleet poissa seitsemän ja puolen kuukauden ajan. Lina oli jo nelivuotiaana epätavallisen kehittynyt vartaloltaan: hänellä oli jo hyvin kehittyneet rinnat ja häpykarvoitusta.

Lina Medinan tapaus on ollut ainutlaatuinen, sillä kyseessä epäillään olleen myös varhaisin puberteetti ihmiskunnan historiassa. Varhaiseksi ja hoitoa vaativaksi puberteetti lasketaan, jos se alkaa ennen kahdeksaa tai yhdeksää ikävuotta, riippuen henkilöstä. Keskimäärin tyttöjen puberteetti alkaa noin 10–12 vuoden iässä. Gerardo kuoli vuonna 1979 luuydinsairauteen. Linan toinen poika syntyi vuonna 1972, 33 vuotta Gerardon jälkeen.

Vuoden 2002 tiedon mukaan Lina Medina ja hänen aviomiehensä Raúl Jurado asuivat Perun pääkaupungissa Limassa.

Lähteet

Aiheesta muualla 
 Five-year-old girl, Lina Medina, became the world’s youngest mum after going through puberty aged THREE 

Perulaiset henkilöt
Vuonna 1933 syntyneet
Elävät henkilöt
Seulonnan keskeiset artikkelit
Calw

Calw on kaupunki Saksassa, Baden-Württembergin osavaltiossa, 18 kilometriä Pforzheimista etelään ja 33 km Stuttgartista länteen. Se sijaitsee Schwarzwaldin pohjoisosassa Nagold-joen laaksossa. Vuoden 2011 väestönlaskennassa siellä oli 22 034 asukasta.

Historia 

Calw syntyi 1000-luvulla Calwin kreivin linnan ympärille, ja ensimmäinen kirjallinen kaupungista on vuodelta 1075. Keskiajalla Calw oli merkittävä kaupankäynnin keskus, erityisesti vaate- ja nahkakaupan. Vuonna 1345 Calw tuli Württembergin alaisuuteen. 1500-luvulla Württembergin herttuat käyttivät Calwia kesäpaikkanaan. 1700-luvulla alkoi puukaupan myötä uusi talouden kukoistuskausi.

Uskonnot 

Uskonpuhdistus saapui vuonna 1534 Württembergiin, ja siten myös Calwista tuli evankelis-luterilainen kaupunki. 1800-luvulla Calwiin tuli jälleen katolinen kirkko, ja nykyään kaupungissa ovat molemmat uskontokunnat edustettuina.

Talous ja infrastruktuuri 

Calwissa on yli 8000 työpaikkaa, joista 5200 on palvelusektorilla ja 2700 tuotantoaloilla. Calw sijaitsee B 295- ja B 463-teiden varrella. Calwissa on myös rautatieasema ja bussilinjoja.

Kulttuuri ja nähtävyydet

Teatteri 
Calw - Badischer Hof -kulttuurikeskuksessa järjestetään paljon teatterinäytöksiä. Hirsaun luostarijuhlien aikaan myös Calw-Hirsaun luostarin kellarissa järjestetään esityksiä.

Museot 
Hermann Hesse -museo esittelee historian tunnetuimman calwilaisen elämää.

Rakennukset 
Näkemisen arvoisia ovat kauppatori, Hermann Hessen syntymäkoti sekä Nikolainsilta. Hirsaussa voi käydä katsomassa luostarin raunioita.

Lähteet

Aiheesta muualla

 Calwin virallinen kotisivu

Baden-Württembergin kunnat
Saksan kaupungit
Otso Höglund

Otso Höglund on suomalainen kuvataiteilija ja sarjakuvapiirtäjä. Hänen sarjakuvansa ovat etupäässä strippisarjakuvia, jotka kommentoivat ironisesti ja pessimistisesti sinkkuelämää ja nuorten aikuisten ihmissuhdesotkuja. Hänen sarjakuviaan on ilmestynyt Tampereen sarjakuvaseuran Sarjarissa sekä Kaltsu Kallion aloittamassa Mörkö-omakustanteessa. Hän on myös piirtänyt Parisuhde-akatemia ja "Suomi aloittelijoille"-nimisiä sarjakuvia Tampereen ylioppilaslehteen Aviisiin vuodesta 2006 lähtien. Etenkin Mörkö-lehden omakohtaiset, elämänmakuiset sarjakuvat herättivät huomiota varsinkin Tampereen seudulla.

Teoksia

Lähteet

Aiheesta muualla 
 Otso Höglundin CV 

Suomalaiset sarjakuvantekijät
Syntymävuosi puuttuu
Elävät henkilöt
The Wire

The Wire on brittiläinen avant garde -musiikkilehti. Sen perustivat vuonna 1982 jazzpromoottori Anthony Wood ja journalisti Chrissie Murray. Lehti keskittyi aluksi nykyjazziin ja improvisoituun musiikkiin, mutta noin vuodesta 1990 lähtien lehti laajensi "post rockin", hip hopin, modernin taidemusiikin ja elektronisen musiikin saralle. Lehden omistavat nykyään lehden kuusi kokopäiväistä työntekijää, se on siis täysin riippumaton julkaisu.

The Wire julkaisee lehden kylkiäisenä Wire Tapper -cd-levysarjaa. Jokaiselle levylle artisti- ja kappalevalinnat tekee useimmiten Anne Hilde Neset, levysarjan julkaisu aloitettiin vuonna 1997.
Lehden slogan on "Adventures in Modern Music", vapaasti suomentaen "Seikkailuja nykyaikaisessa musiikissa".

Aiheesta muualla
 Lehden kotisivut

Musiikkilehdet
Brittiläiset aikakauslehdet
Return to Castle Wolfenstein

Return to Castle Wolfenstein on id Softwaren, Gray Matter Interactiven ja Nerve Softwaren kehittämä sekä Activisionin julkaisema ensimmäisen persoonan ammuntapeli. 

Peli on jatko-osa Wolfenstein 3D:lle. Pelille on tehty myös Wolfenstein: Enemy Territory -moninpelilisäke, joka on saatavilla ilmaiseksi pelin Activisionin kotisivuilta. Peli hyödyntää raskaasti muokattua Quake III -pelimoottoria.

Pelistä on julkaistu myös käännökset Xboxille (Tides of War) ja PlayStation 2:lle (Operation Resurrection). Kummassakin pelissä pelataan yksin- tai kaksinpelitehtäviä päähenkilö William J. ”B.J.” Blazkowiczilla ja hänen partnerinsa Agent Onen avustuksella Egyptissä, Saksassa ja Norjassa.

Raven Softwaren Wolfenstein on jatko-osa Return to Castle Wolfensteinille.

Pelaaminen 
Pelin aiheena on Wolfenstein 3D:n tapaan fiktiivinen näkemys natsi-Saksasta. Pelihahmona ohjataan yhdysvaltalaista OSA:n (Office of Secret Actions) kommandoa William J. Blazkowiczia, jonka tehtävä on paeta Wolfensteinin linnasta ja estää natsien aikeet herättää muinainen pimeyden ruhtinas Heinrich I eloon, sillä se merkitsisi sodan häviämistä liittoutuneille. Pelissä on kaikkiaan pelattavana seitsemän tehtävää, joihin jokaiseen liittyy 3–4 kenttää.

Moninpeli onnistuu internetin välityksellä. Pelaajat asettuvat joko liittoutuneiden tai akselivaltojen puolelle. Hahmoluokkia on moninpelissä neljä: sotilas, pioneeri, lääkintämies ja luutnantti/tulenjohtaja. Pelimuotoja on vastaavasti kolme: Objective Mode, Stopwatch Mode ja Checkpoint Mode. Xboxilla moninpeliä pelataan Xbox Livellä.

Aiheesta muualla 
 
 Viralliset kotisivut 

Toiseen maailmansotaan sijoittuvat videopelit
Ensimmäisen persoonan ammuntapelit
Vuoden 2001 videopelit
Windows-pelit
Linux-pelit
Mac OS -pelit
Xbox-pelit
PlayStation 2 -pelit
Wolfenstein
Tugeenit

Tugeenit, thagit tai thugit (yks. ,  ’rosvo, ryöväri’) olivat pohjoisintialainen Sindousen alueella toiminut, järjestäytynyt ammattitappajien kilta, väkivaltainen kultti, joka toimi satoja vuosia. Jäsenillä oli oma salakielensä, ramasi, ja salamerkkejä joista he tunnistivat toisensa. Ramasi-kieltä pidetään jäänteenä aikaisemmasta ilmeisesti laajalti Etelä-Aasiassa puhutusta kauppiaiden ja rikollisten lingua francasta.

Ensimmäinen kirjallinen merkintä tugeeneista on vuodelta 1356. Tugeenit itse luokittelivat kuuluvansa seitsemän alkuperäisen islamilaisheimon joukkoon, vaikka kultti pohjautui alussa ilmeisesti hinduyhteisöön ja palvoi kaikissa vaiheissaan Kalia, hindujen tuhon jumalatarta.

Tugeeneilla oli tapana etsiytyä matkalaisten seuraan ja tilanteen tullessa ryöstömurhata nämä. Tugeenit kulkivat pitkin kauppareittejä, ja saivat reitin varrelta liittolaisiltaan ja avustajiltaan vinkkejä sopivista uhreista. Toiminta ei ollut ympärivuotista, vaan kausittaista. Murha tapahtui yleensä kuristamalla uhri kangasliinalla, minkä jälkeen omaisuus vietiin ja ruumis haudattiin. Surmatyöhön liittyi riittejä, joissa käytettiin pyhitettyä hakkua ja uhrattiin sokeria. Kuristaminen oli kastitietoisille tugeeneille käytännöllinen tapa välttää kosketusta uhrien vereen, mutta he käyttivät tappamiseen usein myös miekkoja, veitsiä tai myrkkyjä.

Kulttia vuosina 1790–1830 johtanutta Behramia pidetään mahdollisesti maailman pahimpana sarjamurhaajana, sillä hän murhasi 931 henkilöä. Kultti oli historiansa aikana vastuussa 180 000–600 000 ihmisen murhasta.

Brittiläisen Intian siirtomaaherrat aloittivat 1830-luvulla operaation tugeenikultin lopettamiseksi. Kultin olemassaolo heikensi ajatusta brittihallinnon vallan täydellisyydestä, ja se tahdottiin hävittää, aluksi kylläkin lähinnä paikallistason toimenpitein. Intian kenraalikuvernööri lordi William Bentinckin käskystä kapteeni William Sleemanin johtamat britit vangitsivat vuosina 1831–1837 yhteensä 3 266 tugeenia, joista vajaat 500 suostui todistamaan tovereitaan vastaan, runsaat 400 hirtettiin ja loput tuomittiin elinkautiseen vankeuteen. Tämän jälkeen kultti ilmeisesti vähitellen hävisi.

Tugeenit populaarikulttuurissa 
Tugeeni-kulttia on mukailtu muutamissa elokuvissa, joista tunnetuin on vuonna 1984 ensi-iltansa saanut seikkailuelokuva Indiana Jones ja tuomion temppeli. Kyseisessä elokuvassa kultin jäsenet esiintyvät roistoina ja heidän ylipappinsa Mola Ram on elokuvan pääroisto. The Beatles -yhtyeen elokuvassa Apua! esiintyy samantapainen lahko humoristisessa valossa.

Lähteet

Aiheesta muualla 
 Wagner, Kim A.: Thuggee Banditry and the British in Early Nineteenth-Century India. Palgrave Macmillan, 301 s., ISBN 0230547176

Intian historia
Kultit
Bochum

Bochum on kaupunki Saksassa Nordrhein-Westfalenin osavaltiossa Dortmundin ja Essenin välissä Ruhrin alueella. Vuoden 2011 väestönlaskennassa siellä oli 362 286 asukasta. 

Bochum perustettiin 1300-luvulla, mutta se pysyi pienenä maalaiskaupunkina 1800-luvulle, jolloin Saksan teollistuminen alkoi. Kaupungin kasvu johtui hiilikaivoksista ja niiden mahdollistamasta terästeollisuudesta. Bochumin väkiluku kymmenkertaistui 1850–1890. Hiilikaivokset jouduttiin kuitenkin sulkemaan 1960–1973.

Bochum on merkittävä teollisuuskeskus, jossa on runsaasti etenkin metalli-, kone- ja kulkuneuvoteollisuutta. Siellä oli Opelin tehdas, jossa valmistettiin Opel Astraa. Opel kuitenkin sulki tehtaan vuonna 2016. Lisäksi kaupungissa oli Nokian tehdas, jossa valmistettiin aluksi televisioita ja myöhemmin matkapuhelimia. Nokia kuitenkin sulki tehtaan kesällä 2008. Uusi korvaava matkapuhelintehdas rakennettiin Romaniaan.

Bochum on myös tärkeä koulutuskeskus, jossa sijaitsee Ruhrin yliopisto (perustettu 1965), teatterikoulu ja lisäksi runsaasti tieteellisiä tutkimuslaitoksia. Kaupungissa on kaksi keskiaikaista linnaa sekä Kaivosmuseo (Deutsches Bergbaumuseum) että nostalginen Junamuseo.

Väkiluvun kehitys
 1500: 1 000 as.
 1650: 1 400 as.
 1750: 1 449 as.
 1800: 1 636 as. 
 1843: 4 282 as.
 1871: 21 192 as.
 1890: 47 601 as.
 1895: 53 842 as.
 1900: 65 554 as.
 1905: 118 464 as.
 1910: 136 931 as.
 1919: 142 760 as.
 1925: 211 249 as.
 1933: 314 546 as.
 1939: 305 485 as.
 1950: 289 804 as.
 1961: 361 382 as.
 1970: 343 800 as.
 1975: 415 600 as.
 1980: 402 000 as.
 1985: 383 200 as.
 1989: 389 087 as.
 1990: 396 486 as.
 1997: 397 400 as.
 2003: 387 283 as.
 2004: 388 179 as.

Lähteet

Aiheesta muualla 

Nordrhein-Westfalenin kunnat
Saksan kaupungit
Iina

Iina on suomalainen naisen etunimi. Iina on muunnos kansainvälisestä nimestä Ina, jota myös käytetään Suomessa. Ina on lyhenne nimistä, joiden loppuosa on -ina.

Iina on myös nimen Iines rinnakkaisnimi.

Vuoden 2021 loppuun mennessä Suomessa oli Digi- ja väestötietoviraston tietojen mukaan ollut kirjoilla 7 156 Iina-nimen ja 1 265 Ina-nimen saanutta naista.

Tunnettuja Inoja ja Iinoja 
 Iina Andrikopoulou, suomalainen lentopalloilija
 Ina Marija Bartaitė, liettualainen elokuvanäyttelijä
 Ina Boudier-Bakker, ranskalainen kirjailija
 Ina Claire, yhdysvaltalainen näyttelijä
 Ina Colada, saksalainen kevyen musiikin laulaja
 Ina Colliander, suomalainen kuvataiteilija
 Ina Forsman, suomalainen blueslaulaja
 Iina Hyttinen, suomalainen yrittäjä ja bloginpitäjä
 Iina Kangasharju, suomalainen lapsilaulaja
 Iina Karttunen, suomalainen maanviljelijä ja hengellisen musiikin säveltäjä
 Ina Kersten, saksalainen matemaatikko
 Iina Keski-Saari, suomalainen koripalloilija
 Iina Kuustonen, suomalainen näyttelijä
 Ina Lange, suomalaissyntyinen kirjailija ja pianisti
 Iina Lehkonen, suomalainen pesäpalloilija
 Iina Lehtinen, suomalainen pesäpalloilija
 Ina Leminen, suomalainen salibandyn pelaaja
 Ina Liljeqvist, suomalainen valokuvaaja
 Ina Mikkola, suomalainen televisiotoimittaja
 Iina Pekkola, suomalainen aitajuoksija 
 Ina von Pfaler, suomalainen sopraanolaulaja ja musiikinopettaja
 Iina Rautiainen, suomalainen jalkapallomaalivahti
 Ina Rosqvist, suomalainen lääkäri
 Iina Salin, suomalainen laulaja ja lauluntekijä
 Iina Salmi, suomalainen jalkapalloilija
 Ina Seidel, saksalainen kirjailija
 Iina Siirilä, suomalainen salibandyn pelaaja
 Iina Soiri, suomalainen yhteiskuntatieteilijä ja kehityspolitiikan neuvonantaja
 Ina Suutari, suomalainen jalkapalloilija
 Ina Svenningdal, norjalainen näyttelijä
 Iina Tarjanne, suomalainen järjestöaktiivi, yksi Marttaliiton perustajista
 Iina Terho, suomalainen elokuvaohjaaja
 Iina Valkeejärvi, suomalainen pesäpalloilija
 Iina Vuorivirta, suomalainen muotoilija

Lähteet 

Etunimet
Pulivari

Pulivari () on Aku Ankan uskollinen ja suurikokoinen bernhardilainen koira Aku Ankka -sarjakuvissa. Se ei ole antropomorfinen. Pulivarin loi Al Taliaferro, ja se esiintyi ensimmäisen kerran Disney-sarjakuvissa vuonna 1938. Suurikokoisesta koirasta on ollut Akulle suurta apua esimerkiksi auton vetämisessä. Eräässä tarinassa Pulivari toimi myös pelastuskoirana.

Pulivarin alkuperäinen nimi Bolivar on peräisin venezuelalaiselta vapaustaistelijalta Simón Bolívarilta. Aikoinaan nimen väitettiin loukkaavan tätä.

Aku Ankka -sarjakuvan hahmot
Kuvitteelliset koirat
Yhdysvaltain Grand Prix

Yhdysvaltain Grand Prix () on Yhdysvalloissa järjestettävä Formula 1 -sarjan osakilpailu, jota on ajettu seuraavilla paikkakunnilla:

Näiden lisäksi on ajettu useita eri nimiä kantaneita F1-osakilpailuja eri puolilla Yhdysvaltoja.

Tapahtumia
Yhdysvaltain GP:ssä F1-uransa ensimmäiseen voittoon ovat ajaneet Bruce McLaren (1959), Innes Ireland (1961), Jochen Rindt (1969), Emerson Fittipaldi (1970) ja François Cevert (1971).
Länsi-Yhdysvaltain GP:ssä F1-uransa ensimmäiseen voittoon on ajanut Nelson Piquet (1980).
Las Vegasin GP:ssä F1-uransa ensimmäiseen voittoon on ajanut Michele Alboreto (1982).
Mika Häkkinen aloitti F1-uransa Phoenixissä vuonna 1991.
Ralf Schumacher loukkaantui pahoin Indianapolisissa vuoden 2004 GP:ssä tapahtuneessa törmäyksessä radan reunavalliin. Hänen on arvioitu kärsineen törmäyksessä 78 G:n kiihtyvyyden, mikä on yksi pahimmista törmäyksistä F1-sarjan historiassa. Onnettomuudessa hän sai pari lievää murtumaa selkärankaansa ja aivotärähdyksen.
Vuoden 2005 kilpailussa Indianapolisissa 14 Michelinin renkailla ajanutta kuljettajaa vetäytyi varikolle lämmittelykierroksen jälkeen, koska renkaiden kestävyydestä ei ollut takeita. Seurauksena oli yhdysvaltalaisyleisön raivonosoitukset, ja koko Yhdysvaltain GP:n tulevaisuus alkoi olla epävarma. Se osaltaan oli vaikuttavana tekijänä, kun GP ei tullut mukaan kilpailukalenteriin kaudelle 2008. Michelinin lisäksi syntipukkina pidettiin kansainvälistä autourheiluliitto FIA:a, joka ei antanut Michelinille lupaa toimittaa talleille uusia renkaita tai lisätä radan ovaalikaarteeseen šikaania.
Sebastian Vettelin 100:s GP vuonna 2012.
Lewis Hamilton varmisti kolmannen maailmanmestaruutensa Austinissa kaudella 2015.
Lewis Hamilton varmisti kuudennen maailmanmestaruutensa Austinissa kaudella 2019.

Suomalaiset voittajat
Keke Rosberg on voittanut Dallasin Grand Prix’n 1984 ja Detroitin Grand Prix’n 1985. Yhdysvaltain GP:n on voittanut Mika Häkkinen Indianapolisissa kaudella 2001, Kimi Räikkönen Austinissa kaudella 2018 ja Valtteri Bottas niin ikään Austinissa kaudella 2019. Räikkösen voitto oli samalla myös 50. suomalaisvoitto Formula 1 -sarjassa.

Voittajat
Punataustaiset kilpailut eivät kuuluneet Formula 1:n MM-sarjaan.

Muiden Yhdysvalloissa ajettujen osakilpailujen voittajat
Yhdysvalloissa ajettuja osakilpailuita, joiden virallinen nimi ei ollut Yhdysvaltain Grand Prix ().

Indianapolis 500

Länsi-Yhdysvaltain Grand Prix

Las Vegasin Grand Prix

Detroitin Grand Prix

Dallasin Grand Prix

Lähteet
United States Grand Prix Formula1.com

Viitteet

Aiheesta muualla
Gb

Gb tarkoittaa seuraavia:

 
 Game Boy, GB, Nintendon pelikonsoli
 Gb, umpitavaravaunutyyppi
 
 
 
 
 Gospelboarders, GB, Kristillinen ja Suomen suurin lumilautailuseura
 Grankulla Bowlare, GB, suomalainen keilailuseura
 Gunnar Bärlund, lempinimi GB tai GeeBee, nyrkkeilijä
 sariini, tunnus GB, taistelukaasu
 
 .

Seulonnan keskeiset artikkelit
Valiini

Valiini eli 2-amino-3-metyylibutaanihappo (C5H11NO2) on yksi geneettisen koodin 20 aminohaposta. Se on ravinnossa välttämätön aminohappo. Valiinin isomeerisina muotoina on L-valiini ja D-valiini. L-valiinin CAS-numero on 72-18-4 ja D-valiinin 640-68-6. Sen isoelektrinen piste on 6,02.

Sirppisoluanemiassa hydrofobinen valiini korvaa hydrofiilisen glutamiinihapon, minkä takia hemoglobiini ei laskostu kunnolla.

Lähteet

Aiheesta muualla 
Tyoterveyskirjasto: Valiini
PubChem 
PubChem: D-Valine 
DrugBank 
Human Metabolome Database: L-Valine 
KEGG: L-Valine 
KEGG: D-Valine 
ChemBlink: L-Valine 
ChemBlink: D-Valine 
Liber Herbarum II: Luettelo valiinia sisältävistä kasveista
L-Valiinin käyttöturvallisuustiedote, Sigma Aldrich, viitattu 20.6.2018
D-Valiinin käyttöturvallisuustiedote, Sigma Aldrich, viitattu 20.6.2018

Aminohapot
Vättämättömät aminohapot
Colombo

Colombo on Sri Lankan suurin kaupunki ja maan kulttuurin ja talouden tärkein kaupunki. Maan virallinen pääkaupunki on kaupungin eteläpuolella sijaitseva Sri Jayewardenepura (Kotte), vaikka Colomboa voidaan pitää käytännössä pääkaupunkina. Colombon asukasluku oli vuoden 2001 väestönlaskennassa 642 163. Arvio vuodelle 2010 on 685 246.  Suurkaupunkialueella asuu 2,6 miljoonaa henkeä.

Kaupungin nimi tulee singaleesinkielisestä nimestä Kola-amba-thota, joka tarkoittaa mangosatamaa. Portugalilaiset muunsivat sen nykymuotoonsa Kristoffer Kolumbuksen mukaan.

Colombon nähtävyyksiin kuuluvat siirtomaa-aikainen linnoitus, Wolvendaalin kirkko, Kelaniya Raja Maha Viharan buddhalainen temppeli, hindutemppelit, kansallismuseo, puisto ja eläintarha. 

Colombosta on junayhteys saaren muihin merkittäviin kaupunkeihin. Sitä palvelee Katunayaken kansainvälinen lentoasema sekä kotimaan lentoihin keskittyvä Ratmalanan lentoasema.

Maantiede ja ilmasto 
Colombo sijaitsee saaren länsirannikolla, Kelani-joen eteläpuolella. Se on Sri Lankan tärkein satamakaupunki.

Vanhimmat kaupunginosat ovat nimeltään Fort (linnoitus) ja Pettah (se-mikä-ei-ole-linnoituksessa). Beira-järven eteläpuolnen Cinnamon Gardens on entistä kanelinkasvatusaluetta, josta on tullut asuntoalue.

Colombossa on kuumaa koko vuoden, keskimääräinen ylin lämpötila on 30 asteen vaiheilla, lämpimin kuukausi on tammikuu ja viilein syyskuu. Kuiva kausi ajoittuu tammi-helmikuuhun, eniten sadetta saadaan toukokuussa ja lokakuussa.

Historia 

Colombon sataman kautta on kulkenut kauppareitti Aasiasta Eurooppaan 400-luvulta alkaen. Sitä hyödynsivät arabit, portugalilaiset ja hollantilaiset, jotka kasvattivat lähistöllä kanelia. Kun britit ottivat Ceylonin saaren haltuunsa 1815, Colombosta tuli sen pääkaupunki.

Nykyinen kaupunkikuva muodostui 1870-luvulla, kun satamaan rakennettiin suuret aallonmurtajat, ja Fortin linnake erotettiin mantereesta päästämällä vettä Fortin ja Pettahin välisille kosteikkoalueelle.

Kun Sri Lanka itsenäistyi vuonna 1948, britit luovuttivat kaupungin uudelle hallinnolle rauhanomaisesti. Uusi parlamenttitalo valmistui Colombon kaukaiseen lähiöön nimeltään Sri Jayawardenepura-Kotte vuonna 1982.  
Tamilitiikerien iskut 1990-luvulla aiheuttivat kaupungin liike-elämän hiljenemistä, mutta rauhan myötä yritykset palaavat alueelle.

Lähteet

Aiheesta muualla 

 
 Colombo - Kuvia

Aasian pääkaupungit
Sri Lankan kaupungit
Seulonnan keskeiset artikkelit
Ögödei-kaani

Ögödei-kaani (myös Ögädäi, Ögedäi, Ogotai, Ugedai, 1186 – 11. joulukuuta 1241) oli Mongolivaltakunnan suurkaani vuosina 1229–1241.

Ögödei oli valtakunnan perustajan Tšingis-kaanin poika. Ögödei rakennutti Mongolivaltakunnan pääkaupungin Karakorumiin, perusti valtakuntaansa paikallishallinnon ja verotuksen järjestelmän sekä löi kiinalaisen Jin-dynastian. Hänen armeijansa ryöstivät kaupunkeja aina Puolassa ja Unkarissa asti, mutta suurkaani kuoli vuonna 1241 ennen kuin hänen joukkonsa ehtivät tunkeutua syvemmälle Eurooppaan.

Elämäkerta
Ögödei syntyi noin vuonna 1186 Temüdžinin, tulevan Tšingins-kaanin kolmanneksi pojaksi. Vartuttuaan hän oli mukana isänsä sotaretkillä muun muassa Kovaresmiassa 1219–1225. Kun Tšingis-kaani oli kuollut vuonna 1227, Ögödei valittiin isänsä määräyksestä uudeksi suurkaaniksi kurultaissa vuonna 1228.

Noustuaan suurkaaniksi Ögödei alkoi aluksi verottaa isänsä valloittamien alueiden kansoja, ja hän sijoitti keisarillisen henkivartiostonsa jäseniä sekä ministereitään kuvernööreiksi. Sen jälkeen hän perusti Karakorumin kaupungin Mongolivaltakunnan ensimmäiseksi pääkaupungiksi. Itse hän ei koskaan siellä asunut vaan eli perinteisissä jurtissa. Ögödei myös laajensi mongolien lähettiverkostoa ja suojasi mongolijoukkojen käyttämät vesikaivot korkeilla muureilla.

Ögödei lähetti joukkojaan valvomaan isänsä valloittamia mutta hylkäämiä alueita Persiassa, Afganistanissa ja Siperiassa. Hän hyökkäsi kiinalaisen Jin-valtakunnan kimppuun 1230–1231. Jinin pääkaupunki Kaifeng antautui vuonna 1233, ja koko valtakunta romahti vuonna 1234. Ögödei hyökkäsi myös Koreaan ja ajoi maan hallituksen ulos mantereelta.

Etelä-Kiinan Song-dynastiaa Ögödei ei ehtinyt lyödä, koska hän kiinnitti huomionsa länteen Afganistaniin ja Iraniin. Pohjois-Irak valloitettiin vuonna 1235 ja Kaukasuksen maat vuonna 1238. Itä-Euroopassa mongolit ryöstivät Kiovan vuonna 1240 sekä Krakovan ja Budan ja Pestin vuonna 1241. Näin mongolit uhkasivat jo Keski-Eurooppaa. Ögödein kuolema vuonna 1241 johti kuitenkin sotapäällikkö Subutain johtaman Euroopan-hyökkäyksen keskeytymiseen. On arvioitu, että jollei Ögedei olisi kuollut, olisivat mongolit valloittaneet myös Euroopan Moskovan ruhtinaskunnan ja Kiinan tavoin, sillä eurooppalaiset ritaritaktiikat osoittautuivat heikoiksi mongoleita vastaan Puolan Legnicassa ja Unkarin Mohissa 1241.

Ögödei kuoli arvelujen mukaan joko sydänkohtaukseen, elimiensä pettämiseen tai myrkytykseen. Hän oli juopotellut rankasti koko ikänsä. Häntä seurasi hallitsijana leski Töregene ja sen jälkeen suurkaanina poika Güyük, sillä Ögödein esikoispoika Kochu oli kuollut, eivätkä mongolijohtajat hyväksyneet suurkaaniksi tämän poikaa Shiremunia.

Lähteet 

Mongolivaltakunnan suurkaanit
Vuonna 1186 syntyneet
Vuonna 1241 kuolleet
Köö

Köö (, alk. ) eli biljardikeppi on biljardipelissä käytettävä maila eli keppi. Köö on lyöntipäätä kohden kapeneva keppi, joka tyypillisesti on noin puolentoista metrin pituinen ja 510–600 gramman painoinen. Se on tavallisesti tehty puusta, toisinaan jostain muusta materiaalista, kuten grafiitista, grafiitilla vuoratusta puusta tai alumiinista. Kööstä on kaksi perustyyppiä, yksiosainen ja kaksiosainen. Kaksiosainen on jaettu keskeltä kahteen irrotettavaan osaan, mikä helpottaa kuljettamista. Olemassa on myös kolmiosaisia breakereita ja jumpereita eli aloitus- ja hyppylyönneissä käytettäviä fenolikärkisiä keppejä.

Lähteet

Aiheesta muualla 

Biljardi
Mailat
Leusiini

Leusiini eli 2-amino-4-metyylipentaanihappo (C6H13NO2) on yksi geneettisen koodin 20 aminohaposta. Se on ravinnossa välttämätön aminohappo. Leusiini on isoleusiinin isomeerinen muoto. L-leusiinin moolimassa on 131,173 g/mol ja CAS-numero 61-90-5. Sen isoelektrinen piste on 6,04.

Lähteet

Aiheesta muualla 

PubChem: L-leucine 
DrugBank: L-Leucine 
ChemFinder: L-Leucine  
Human Metabolome Database: L-Leucine 
Kyoto Encyclopedia of Genes and Genomes (KEGG): L-Leucine 

Aminohapot
Vättämättömät aminohapot
Närästys

Närästys on polttava tunne rintalastan takana. Närästyksen aiheuttaa yleensä refluksi eli mahalaukun happaman sisällön pääsy väärään suuntaan eli ruokatorveen. Närästykselle altistavat muun muassa rasvainen ruoka, tulinen ruoka, runsas syöminen, suklaa, kahvi, väkevät alkoholit ja happamat mehut, tupakointi, yövalvominen, tai elimellinen vika, kuten esimerkiksi palleatyrä. Jos refluksi on kroonista, tilaa kutsutaan refluksitaudiksi.

Närästys on useimmiten lievä sairaus ilman vakavia komplikaatioita. Närästystä esiintyy kaiken ikäisillä ja se on hyvin yleinen oire. Arvioidaan, että enemmän kuin joka kymmenes kokee sitä viikoittain ja että suomalaisista jopa 30 prosentilla sitä esiintyy ajoittain.

Jo pienillä vauvoilla voi esiintyä närästyksen aiheuttamaa yskää tai kipuilua, kun ruokatorvi on tulehtunut. Lapsella tila ei välttämättä johdu ravinnosta vaan siitä, että mahansuu eli kardia on rakenteellisesti löysä. Lasten närästystä osataan epäillä harvoin, mutta se voi pitkittyessä johtaa jopa Sandifferin oireyhtymään (kipukrampit), syönnin vaikeutumiseen ja kehityksen viivästymiin. Usein lasten närästys diagnosoidaan poissulkemalla, lääkekokeiluiden avulla. Myös pH-mittaus on osin käytössä, lääkäristä ja sairaalasta riippuen.

Epätyypillisiä oireita närästykselle ovat muun muassa astmatyyppinen yskä ja liki sydänkohtausta muistuttava rintakipu. Pitkittynyt yöyskäkin voi olla oire närästyksestä. Hoitamaton närästys voi myös laukaista astmakohtauksen, vaurioittaa hampaan kiillettä ja lisätä syöpäriskiä. Pitkään jatkunut hoitamaton närästys voi altistaa ruokatorven syövälle tai ruokatorven repeytymiseen.

Närästyksen voi poistaa nopeasti nauttimalla vatsan happamuuden neutraloivaa ainetta (esimerkiksi kalsiumin ja magnesiumin karbonaattisuoloja sisältävää lääkettä eli antasidia). Pidempiaikaisia vaikutuksia saa mahan protonimoottorin suolahapon muodostusta hillitsevillä lääkkeillä eli PPI-lääkkeillä (esimerkiksi dekslansopratsolia, esomepratsolia, lansopratsolia, omepratsolia, pantopratsolia, rabepratsolia tai tenatopratsolia sisältävä lääke). Yölliseen närästykseen saattaa auttaa sängyn pääpuolen korottaminen, ei kuitenkaan lisäämällä tyynyjä, vaan laittamalla sängyn jalkojen alle 10–15 cm korotuksen. Mikäli lääkehoito ei auta tai oireet ovat epätyypillisiä, voidaan tehdä ruokatorven ja mahalaukun tähystys eli gastroskopia.

Lähteet

Ruoansulatuselinten oireet
Seulonnan keskeiset artikkelit
Apua anovat kädet

Juutalaispakolaisten muistomerkki eli Apua anovat kädet on veistos Helsingin Ullanlinnassa rinteessä lähellä Makasiiniterminaalia. Teoksen ovat suunnitelleet Rafael Wardi ja Niels Haukeland ja se paljastettiin 5. marraskuuta 2000. Veistos on omistettu kahdeksan Suomen natsi-Saksaan toisen maailmansodan aikana luovuttaman juutalaispakolaisen muistolle. Heistä vain yksi selvisi natsien tuhoamisleireiltä elävänä.

Muistomerkissä on seuraava omistusteksti:

Edessäsi avautuvasta Eteläsatamasta Suomen valtiollinen poliisi lähetti 6. marraskuuta 1942
kahdeksan Suomeen vastaanotettua juutalaista pakolaista Tallinnaan luovutettaviksi Saksan 
viranomaisille ja sitä tietä Polttouhriin.
Heinrich Huppert * 26.11.1896 Wien, k. Auschwitz
Kurt Huppert * 29.8.1931 Wien, k. Auschwitz
Frans Olof Kollmann * 15.5.1941 Helsinki, k. Auschwitz
Georg Kollmann * 19.11.1912 Wien, k. 3.10.1992 Hadeia, Israel
Janka Kolmann (Holocer) * 10.9.1910 Nyiregyhaza, k. Auschwitz
Elias Kopelowsky * 22.9.1882 Ilgen, k. Auschwitz
Hans Robert Martin Korn * 26.6.1919 Bielitz, k. Auschwitz
Hans Eduard Szybilski * 29.8.1907 Elberfeld, k. Auschwitz
Heillekin minä luon kunniakkaan muistomerkin ja nimen pyhäkössäni ja muurieni sisäpuolella. (Jesaja 56:5)

Katso myös 
 S/S Hohenhörn

Lähteet 

Helsingin patsaat ja veistokset
Ullanlinna
Holokausti
Suomen muistomerkit
Yhdysvaltain Grand Prix 2005

Vuoden 2005 Yhdysvaltain Grand Prix oli 17.–19. kesäkuuta 2005 Indianapolisin radalla käyty Formula 1 -osakilpailu, joka lienee yksi merkillisimmistä F1-osakilpailuista koskaan. Seitsemän Michelinin renkaita käyttävää tallia ja yhteensä 14 kuljettajaa ajoivat sunnuntain kilpailussa vain lämmittelykierroksen, jonka jälkeen he vetäytyivät radalta. Syynä olivat Michelinin renkaat, joiden turvallisuutta ei pystytty takaamaan. Kaudella 2005 oli voimassa renkaanvaihdot kieltävä sääntö. 

Rengassotku käynnistyi perjantain vapaissa harjoituksissa, kun Michelinin renkaita käyttävän Toyota-tallin testikuljettaja Ricardo Zonta ja kilpakuljettaja Ralf Schumacher ajoivat ulos radalta renkaan hajottua. Michelin ei saanut selville rengasrikkojen syytä ja kehotti kaikkia sen talleja – BARia, Renault'ta, McLarenia, Williamsia, Sauberia, Toyotaa ja Red Bull Racingiä – vetäytymään kilpailusta, jollei rengasvalmistaja saa toimitettua turvallisia renkaita paikalle tai jollei radan ovaalikaarteeseen rakenneta väliaikaista shikaania.

Aika-ajot ajettiin normaalisti, ja kaikki tallit ajoivat lämmittelykierroksensa läpi, mutta Michelinin kilpailukielto talleilleen säilyi. Michelin, sen renkaita käyttävät tallit ja kansainvälinen autourheiluliitto FIA selvittelivät sotkua ennen kilpailua, mutta ratkaisua ei löytynyt, minkä takia kaikki Michelin-tallit vetäytyivät radalta lämmittelykierroksella turvallisuuden vuoksi. Radalle jäi vain kolme Bridgestonen renkaita käyttävää tallia: Ferrari, Jordan ja Minardi. Paikan päälle saapunut yhdysvaltalaisyleisö osoitti asiasta mieltään mm. heittämällä pulloja radalle.

Rengasvalmistaja Michelinin lisäksi tapauksesta on syytetty FIAa, joka ei suostunut uusiin renkaisiin vaihtamiseen tai shikaanin rakentamiseen, jolloin Michelinin renkaita käyttävien tallien oli pakko vetäytyä kilpailusta. Tapauksen johdosta kilpailujen järjestäminen jatkossa Indianapolisissa tai Yhdysvalloissa ylipäänsä oli hetken aikaa epävarmaa. Vaikka kilpailu ajettiin normaalisti jälleen kaudella 2006, F1:n maine sai Yhdysvalloissa kuitenkin tuntuvan kolauksen ja jälkipyykkiä tapauksesta käytiin pitkään.

Kilpailu päättyi Ferrarin kaksoisvoittoon Michael Schumacherin voittaessa kilpailun.

Tulokset

Muuta 
Tiago Monteiron uran ainoa palkintopallisijoitus sekä Jordan-tallin viimeinen palkintosija.
Narain Karthikeyanin, Christijan Albersin ja Patrick Friesacherin ainoat MM-pisteet

Lähteet  

Yhdysvaltain Grand Prix
Wig Wam

Wig Wam on vuonna 2001 Norjan Østfoldissa perustettu glam metal -yhtye. Yhtyeen musiikki ja pukeutumistyyli jäljittelevät 1980-luvun glam metal -yhtyeille ominaista tyyliä. Yhtyeen tunnetuimpia kappaleita ovat ”I Turn to You”, ”Crazy Things”, ”Hard to Be A Rock’n’Roller”, ”Gonna Get You Someday” ja Norjaa vuoden 2005 Eurovision laulukilpailussa edustanut ”In My Dreams”.

Historia 
Wig Wam perustettiin Østfoldissa vuonna 2001. Ennen yhtyeen perustamista kaikki jäsenet olivat olleet tiiviisti kiinni musiikkibisneksessä ja soittaneet yhtyeissä Dream Police, Artch, Sha-Boom, Ole Evenrud and Alien tai tehneet jopa soolouraa. Wig Wam teki paljon töitä menestyksensä eteen soittaen Norjassa useita konsertteja. Se nousi pian yhdeksi menestyneimmistä norjalaisista liveyhtyeistä. 

Vuonna 2004 yhtye julkaisi debyyttialbuminsa 667... The Neighbour of the Beast, jolla viitataan sekä raamatulliseen Pedon lukuun että brittiläisen Iron Maidenin klassikkoalbumiin The Number of the Beast. Albumi saavutti huomattavaa menestystä hittikappaleen ”I Turn to You” ansiosta. Seuraavana vuonna yhtye osallistui singlehitillään ”In My Dreams” Eurovision laulukilpailuihin ja sijoittui yhdeksänneksi. Sen jälkeen julkaistiin toinen albumi Hard to Be a Rock’n’Roller. Levyllä on vaikutteita yhtyeen tärkeimmältä innoittajalta, Kissiltä.

Maaliskuussa 2006 julkaistiin yhtyeen kolmas studioalbumi Wig Wamania. Tämäkin albumi oli menestys, ja Wig Wamista oli tullut todella suosittu. Albumi muistetaan erityisesti hittikappaleesta ”Gonna Get You Someday”.

Yhtyeen neljäs studioalbumi, Non Stop Rock N’ Roll, ilmestyi 22. tammikuuta 2010. 

Vuonna 2014 Wig Wam ilmoitti lopettavansa. 

Marraskuussa 2019 Wig Wam ilmoitti yhtyeen jälleenyhdistymisestä vuoden 2020 Tons of Rock -festivaalilla, Oslossa, antamatta enempää tietoa tulevaisuuden näkymistä tämän tapahtuman jälkeen. Yhtye julkaisi uuden singlen, Never Say Die, 27. lokakuuta 2020.

Kokoonpano 

 Glam (Åge Sten Nilsen) – laulu
 Teeny (Trond Holter) – kitara
 Flash (Bernt Jansen) – basso
 Sporty (Øystein Andersen) – rummut

Albumit 

667 ... The Neighbour of the Beast (2004)
Hard to Be a Rock'n'Roller (2005)
Wig Wamania (2006)
Live in Tokyo (2007)
Non Stop Rock N' Roll (2010)
Wall Street (2012)
Never Say Die (2021)

Lähteet

Norjalaiset hard rock -yhtyeet
Norjalaiset metalliyhtyeet
Glam metal -yhtyeet
Vuoden 2005 euroviisuedustajat
Norjan euroviisuedustajat
Elisabet

Elisabet tai Elizabeth tarkoittaa seuraavia:

Henkilöt 
 Elisabet, Raamatun henkilö, Johannes Kastajan äiti
 Belgian kuninkaallisia:
 Elisabet (1876–1965), Belgian kuningatar
 Elisabeth (s. 2001), Belgian kruununprinsessa
 Englannin, Irlannin ja Yhdistyneen kuningaskunnan kuninkaallisia:
 Elisabet I (1533–1603), Englannin ja Irlannin kuningatar 1558–1603
 Elisabet II (1926–2022), Yhdistyneen kuningaskunnan kuningatar 1952–2022
 Yorkin Elisabet (1466–1503), Henrik VII:n puoliso ja Henrik VIII:n äiti
 kuningataräiti Elisabet (1900–2002), Yrjö VI:n puoliso ja Elisabet II:n äiti
 Elisabet Itävaltalainen (1436-1505), Puolan kuningatar
 Elisabet Itävaltalainen (1501–1526), alk. Isabella (1501–1526), Itävallan prinsessa, Ruotsin, Tanskan ja Norjan kuningatar, kuningas Kristian II:n puoliso
 Elisabet Itävaltalainen (1554–1592), Ranskan kuningatar
 Elisabet, "Sissi" (1837–1898), Itävallan keisarinna
 Elisabet (s. 1936), Jugoslavian prinsessa
 Elisabet (1843–1916), Romanian kuningatar
 Elisabet (1709–1762), Venäjän keisarinna 1741–1762
 Elisabet Pyhä (1207–1231), unkarilainen prinsessa ja pyhimys
 Elisabet (1935–2018), Tanskan prinsessa, prinssi Knudin tytär
 Elizabeth sukunimenä:
 Shannon Elizabeth (s. 1973), yhdysvaltalainen näyttelijä ja malli

Paikkoja 
 Elisabeth, Brysselin metron asema
 Elizabeth, Adelaiden esikaupunkialue Australiassa
 Elizabeth, kunta Coloradon osavaltiossa Yhdysvalloissa
 Elizabeth, kunta Illinois'n osavaltiossa Yhdysvalloissa
 Elizabeth, kunta Indianan osavaltiossa Yhdysvalloissa
 Elizabeth, kunta Lousianan osavaltiossa Yhdysvalloissa
 Elizabeth, kaupunki Länsi-Virginian osavaltiossa Yhdysvalloissa
 Elizabeth, kaupunki New Jerseyn osavaltiossa Yhdysvalloissa
 Elizabeth, kunta Pennsylvania osavaltiossa Yhdysvalloissa
 Elizabeth Township, township Pennsylvanian osavaltiossa Yhdysvalloissa
 Elisabeth-Sophien-Koog, kunta Schleswig-Holsteinissa, Saksassa

Muuta 
 Elisabet, naisen etunimi
 Elisabet, elokuva vuodelta 1998.
Borsod-Abaúj-Zemplén

Borsod-Abaúj-Zemplén on lääni Koillis-Unkarissa. Se rajautuu Nógrádin, Hevesin, Jász-Nagykun-Szolnokin, Hajdú-Biharin ja Szabolcs-Szatmár-Beregin lääneihin sekä pohjoisessa Slovakiaan. Läänin pinta-ala on 7 247 km² ja väkiluku arviolta 667 594 (vuonna 2015). Läänin pääkaupunki on Miskolc. Muita tärkeitä kaupunkeja ovat Sátoraljaújhely, Ózd, Tiszaújváros sekä viinien kaupunki Tokaj ympäröivine viinialueineen.

Alue on suurelta osin mäkistä maastoa, ja sen länsiosassa kohoaa Bükkvuoristo. Kaakossa Tiszajoen ympäristössä maasto on tasaisempaa. Tiszan sivujokia ovat Sajó ja Bodrog.

Lähteet

Aiheesta muualla 

Unkarin läänit
Harppi

Harppi on piirtämiseen tai mittaamiseen tarkoitettu työväline. Sillä voi piirtää täydellisen ympyrän. Se on varustettu kääntyvällä mekanismilla, joka yhdistää toisiinsa kaksi vartta. Joissakin harpeissa on myös kiinteä mitta-asteikko, josta näkee piirrettävän ympyrän säteen. Harppia käytetään tavallisesti ympyrän ja kaarien piirtämiseen sekä niiden mittaamiseen.

Harppi ja viivain ovat klassisen geometrian konstruktiotehtävissä käytettävät idealisoidut piirustusvälineet. Ympyrän kehä voidaan jakaa harpilla yhtä pitkiin osiin tiedettäessä ympyrän säde. Jakaminen tapahtuu kierrettäessä ympyrän kehä. Aikaisemmin harppia on käytetty myös paksuuden ja putken sisäpinnan mittaamiseen.

Harppia käytetään myös opiskelussa, varsinkin matemaattisilla aloilla. Harppi on myös tärkeä apuväline merenkulun karttanavigoinnissa.

Lähteet
Pieni tietosanakirja

Geometria
Mittalaitteet
Matemaattiset apuvälineet
Opiskeluvälineet
Tekninen piirtäminen
Bács-Kiskun

Bács-Kiskun on lääni Etelä-Unkarissa. Se rajautuu Baranyan, Tolnan, Fejérin, Pestin, Jász-Nagykun-Szolnokin ja Csongrádin lääneihin sekä etelässä Serbiaan. Läänin pääkaupunki on Kecskemét. Muita tärkeitä kaupunkeja ovat Kiskunfélegyháza, Kiskunhalas ja Baja. Läänin pinta-ala on 8 443 km² ja sen väkiluku arviolta 513 687 (vuonna 2015).

Lääni on osa Unkarin Suurta alankoa (Alföld) ja rajautuu lännessä Tonavaan ja idässä osittain Tiszaan. Läänin matalimman ja korkeimman kohdan välillä on korkeuseroa 80 metriä.

Nimi Kiskun ("Pieni Kumania") tulee kumaaneilta, jotka asettuivat tänne asumaan vuonna 1240 mongolien hyökkäysten laannuttua Euroopassa.

Lähteet

Aiheesta muualla 

Bacs-Kiskun
Baranya

Baranya on lääni Etelä-Unkarissa. Se rajautuu Somogy'in, Tolnan ja Bács-Kiskunin lääneihin sekä etelässä Kroatiaan. Läänin pääkaupunki on Pécs. Muita kaupunkeja ovat Komló, Mohács, Szigetvár ja Siklós. Näistä Mohács on tullut kuuluisaksi siellä vuosina 1526 ja 1687 käydyistä suurista taisteluista. Läänin pinta-ala on 4 430 km² ja sen väkiluku arviolta 371 110 (vuonna 2015).

Drava-joki muodostaa läänin etelärajan ja Tonava itärajan. Alueen pohjoinen osa on kumpuilevaa maastoa ja eteläosa on tasankoa. Ilmasto on aurinkoinen.

Lähteet

Aiheesta muualla 

Unkarin läänit
Dystonia

Dystonia on sairaus, jossa aivojen tahdonalaisten lihasten liikkeitä säätelevän keskuksen toiminta häiriytyy. Dystonia aiheuttaa potilaan tahdosta riippumattomia, toistuvia ja nykiviä liikkeitä sekä mahdollisesti pysyviä virheasentoja.

Dystonian muodot 
Servikaalinen dystonia on dystonian muoto, jossa häiriö kohdistuu niskan ja hartiaseudun lihaksiin aiheuttaen pään nykiviä liikkeitä ja lopulta mahdollisia pään virheasentoja. Toisinaan servikaalinen dystonia voi kohdistua myös alemmas selkälihasten alueella ja aiheuttaa selän kiertymisen.

Blefarospasmi on dystonian paikallinen muoto, jossa häiriö kohdistuu silmiä ympäröiviin lihaksiin ja aiheuttaa pakonomaista silmien räpyttelyä sekä mahdollisesti silmien täydellisen sulkeutumisen.

Oromandibulaarinen dystonia on dystonian muoto, jossa häiriö kohdistuu suun ja nielun alueelle aiheuttaen vaikeuksia syömisessä ja puhumisessa. Tällöin potilaalla saattaa myös syntyä purentaa häiritseviä leuan virheasentoja.

Meigen syndrooma on oromandibulaarisen dystonian ja blefarospasmin yhdistelmästä käytettävä nimitys.

Spasmodinen dysfonia on äänihuulten ja kurkunpään alueella ilmenevä dystonian muoto, joka aiheuttaa häiriöitä puhumiseen.

Käden dystoniat ovat dystonian ilmentymiä, jotka tunnetaan tavallisimmin kirjoittajan- tai muusikonkramppina.

Dopaherkkä dystonia on lapsuudessa alkava dystonian muoto. Tällöin sairauden syynä on dopamiinin tuotantoon osallistuvan entsyymin muodostumista estävä geenivirhe.

Ennaltaehkäisy ja hoito 
Dystonian syytä ei tunneta, eikä siihen ole parantavaa hoitoa. Kuitenkin dystonian varhainen diagnosointi ja säännöllisen kuntoutuksen aloittaminen lievittää taudin oireita ja auttaa ehkäisemään toimintakyvyn vähenemistä. Oireita voidaan lievittää lääkehoidolla sekä botuliinipistosten avulla. Relaksoivia eli jänteyttä laskevia lääkkeitä, kuten bentsodiatsepiineja tai muita spasmolyytteja, käyttämällä sekä niin kutsutun pseudoparkinsonismin lääkkeillä on oireita hoidettu. Beetasalpaajat ovat neljäs näissä käytettävä lääkeryhmä.

Katso myös 
 Autismin kirjo
 Dysfasia
 Spasmi
 Touretten oireyhtymä

Aiheesta muualla 

 Suomen Dystonia-yhdistys

Neurologiset sairaudet
Seulonnan keskeiset artikkelit
Spasmi

Kouristus eli spasmi (latinaksi spasmus, mon. spasmi) on lihaksen voimakas supistustila. Kouristus voi kestää muutamasta sekunnista useisiin tunteihin. Kouristusta voi ilmetä missä kehon lihaksissa tahansa, yleensä kuitenkin niskan alueella tai raajoissa, tai jos kyseessä on yleistynyt liikehäiriö, kouristuksia on raajoissa, niskassa, ja suun alueella. 

Kouristukset ovat kivuliaita. Jos kouristus kestää tunteja, niin lihaksisto on koetuksella koko sen ajan ja alkaa aikaa myöten surkastua, jos asianmukaista hoitoa ei ole aloitettu. Yleistyneeseen liikehäiriöön ei yleensä voi käyttää botuliini-hoitoa vaan lähinnä lääkitystä ja fysioterapiaa.

Syitä 
Epilepsia ja kilpirauhasen vajaatoiminta voivat aiheuttaa kouristuksia.

Jotkut lääkeaineet kuten antipsykootit voivat aiheuttaa kouristuksia. Lääkityksen aiheuttama kouristelu voi johtaa pahimmillaan potilaan kuolemaan.

Lähteet 

Hermoston oireet
Seulonnan keskeiset artikkelit
Formula 1 -kausi 2005

Formula 1 -kausi 2005 oli Formula 1 -sarjan historian 56. maailmanmestaruuskausi. Kausi alkoi Australiasta 6. maaliskuuta ja päättyi Kiinaan 16. lokakuuta. Kuljettajien maailmanmestaruuden voitti Renault’n Fernando Alonso, joka onnistui katkaisemaan Michael Schumacherin viiden peräkkäisen vuoden mestaruusputken. Valmistajien maailmanmestaruuden voitti myös Renault. Minardi ja Jordan sai kaksi uutta kuljettajaa.

Kilpailukalenteri

Tallit ja kuljettajat

Uudet kuljettajat 
 Tiago Monteiro ja Narain Karthikeyan debytoivat Jordanilla.
 Christijan Albers ja Patrick Friesacher debytoivat Minardilla.

Tallivaihdokset 
 David Coulthard vaihtoi McLarenilta Red Bullille.
 Juan Pablo Montoya vaihtoi Williamsilta McLarenille.
 Ralf Schumacher vaihtoi Williamsilta Toyotalle.
 Jacques Villeneuve vaihtoi Renault’lta Sauberille.
 Giancarlo Fisichella vaihtoi Sauberilta Renault’lle.
 Mark Webber vaihtoi Jaguarilta Williamsille.
 Nick Heidfeld vaihtoi Jordanilta Williamsille.

Kauden aikana vaihtuneet kuljettajat 
 Anthony Davidson korvasi Takuma Satōn BAR:lla Malesian osakilpailussa.
 Pedro de la Rosa korvasi Juan Pablo Montoyan McLarenilla Bahrainin osakilpailussa.
 Alexander Wurz korvasi Pedro de la Rosan McLarenilla San Marinon osakilpailussa.
 Vitantonio Liuzzi korvasi Christian Klienin Red Bullilla San Marinon, Espanjan, Monacon ja Euroopan osakilpailuissa.
 Antônio Pizzonia korvasi Nick Heidfeldin Williamsilla kauden viidessä viimeisessä osakilpailussa.
 Ricardo Zonta korvasi Ralf Schumacherin Toyotalla Yhdysvaltain osakilpailussa.
 Robert Doornbos korvasi Patrick Friesacherin Minardilla Saksan osakilpailusta lähtien.

Tulokset

Osakilpailut

Kuljettajat

Valmistajat

Televisiointi 
Suomessa Formula 1 -lähetyksiä esitti kaudella 2005 maksutelevisiokanava MTV3+.

 Selostaja:
 Oskari Saari
 Studioisäntä:
 Sasha Ikonen
 Asiantuntijat:
 Erkki Mustakari
 Jyrki Järvilehto
 Mika Salo
 Varikkotoimittaja:
 Timo Pulkkinen

Peli 
 Formula One 05

Lähteet
Kumpulan siirtolapuutarha

Kumpulan siirtolapuutarha on Helsingin toiseksi vanhin siirtolapuutarha, joka on perustettu vuonna 1927. Se sijaitsee Kumpulan pientaloalueen ja Käpylän Kisakylän välissä. Alue on kulttuurihistoriallisesti arvokas. Se on avoin yleisölle kesäkautena (1.5.–15.9.) Portit suljetaan iltaisin kello 21. Itse palstat ovat jäsenten yksityisaluetta. Palstoja on 268 keskikoon ollessa noin 295 m². Mökkien maksimikoko on 26 m². Kaikessa rakentamisessa tulee noudattaa kaupungin ja yhdistyksen vahvistamia ohjeita.

Aluetta hallinnoi ja hoitaa Kumpulan Siirtolapuutarhayhdistys r.y. Yhdistys vuokraa palstat jäsenilleen. Vain Helsingissä kirjoilla oleva voi vuokrata palstan. Vuokraaja voi siirtää vuokrasopimuksen edelleen. Palstoista maksetaan vuosittain maanvuokra Helsingin kaupungille sekä kulutus-, alueen hoito- ja jäsenmaksuja yhdistykselle.

Yhdistys järjestää vuosittain sekä sisäisiä että yleisölle avoimia tapahtumia, joista perinteinen juhannusjuhla on näkyvin. Yksi alkuperäismökeistä on yhdistyksen omistamana museona.

Aiheesta muualla
 Kumpulan siirtolapuutarhayhdistys

Siirtolapuutarhat
Kumpula
Vincenzo Bellini

Vincenzo Bellini (3. marraskuuta 1801 Catania, Sisilia – 23. syyskuuta 1835 Puteaux, Pariisi) oli italialainen oopperasäveltäjä, lyyrisen oopperan mestari ja bel canton lipunkantaja. Bellinin ensimmäinen menestys oli Il Pirata, jonka La Scala oli tilannut häneltä vuonna 1827. Nykyään hänen mestariteoksenaan yleisimmin pidetään Normaa, jonka säveltäjä loi vuonna 1831. Bellinin musiikki on hyvin tunteikasta, mahtipontista ja melodista. Bellinin oopperoissa varsinkin tenorien, mutta myös sopraanojen osat ovat hyvin vaativia. Puritaanien säveltämisen jälkeen Bellini sairastui ja kuoli vain 33-vuotiaana Pariisin lähistöllä. Hänet haudattiin myöhemmin kotipaikkakunnalleen Cataniaan. Bellinin musiikki, kuten koko bel canto, koki renessanssin 1950-luvulla, ja tähtisopraanot kuten Montserrat Caballé ja Maria Callas rakensivat uraansa laulaen useita Bellinin rooleja. Vaikka Bellinin musiikki on pysynyt tämänkin jälkeen suosiossa, oopperalavalla sitä näkee harvemmin kuin voisi olettaa, koska musiikki asettaa esiintyjille kovia vaatimuksia. Libreton hänen tunnetuimpiin teoksiinsa kirjoitti Felice Romani.

Oopperat
 Adelson e Salvini   (1825, Teatro del Conservatorio di San Sebastiano, Napoli)
 Bianca e Fernando   (1826, Teatro San Carlo, Napoli)
 Il pirata   (1827, Teatro alla Scala, Milano)
 La straniera   (1829, Teatro alla Scala, Milano)
 Zaira   (1829, Teatro Ducale, Parma)
 Capuletit ja Montecchit   (1830, La Fenice, Venetsia)
 Unissakävijä   (1831, Teatro Carcano, Milano)
 Norma   (1831, Teatro alla Scala, Milano)
 Beatrice di Tenda   (1833, La Fenice, Venetsia)
 Puritaanit   (1835, Théâtre Italien, Pariisi)

Italialaiset säveltäjät
Italialaiset oopperasäveltäjät
Romantiikan säveltäjät
Vuonna 1801 syntyneet
Vuonna 1835 kuolleet
Kunnanhallitus Suomessa

Kunnanhallitus (itseänsä kaupungiksi kutsuvissa kunnissa myös kaupunginhallitus, lyhenne KH tai kh) on kunnanvaltuuston itselleen (ja näin kunnallekin) valitsema hallitus. Se on yksi kunnan kolmesta pakollisesta toimielimestä, joka valmistelee valtuuston käsittelemät asiat ja vastaa kunnan hallinnosta ja taloudesta. Kunnanhallitus valvoo kunnan etua, edustaa kuntaa ja käyttää sen puhevaltaa.  

Kunnanhallituksen jäsenet siis valitsee valtuusto. Kunnanhallitukseen voidaan valita kuka tahansa, joka on kyseisessä kunnassa vaalikelpoinen kuntavaaleissa, ei kuitenkaan henkilöä, joka

 toimii kunnan keskushallinnossa kunnanvaltuuston alaisena.
 vastaa esimerkiksi lautakunnan esittelijänä kunnanhallituksen käsiteltäväksi tulevien asioiden valmistelusta.
 on merkittävässä asemassa sellaisessa liiketoimintaa harjoittavassa yhteisössä, jolle kunnanhallituksen tekemät ratkaisut voivat tuottaa olennaista hyötyä tai vahinkoa.
 on merkittävässä asemassa kunnan henkilöstön edunvalvonnasta huolehtivassa yhteisössä. 

Kunnanhallituksen jäsenten enemmistö ei myöskään saa olla kunnan tai kunnan määräysvallassa olevan yhteisön tai säätiön työntekijöitä.

Kunnanhallitusten on nautittava kunnanvaltuustojen luottamusta. Mikäli luottamus ei ole voimassa, voi kunnanvaltuusto erottaa kunnanhallituksen ja valita uuden:

Ulvilan kaupunginvaltuusto ehdotti kaupunginhallituksen erottamista 2009 siksi, että tämä kieltäytyi purkamasta 2008 kunnallisvaaleissa valitun Ulvilan kaupunginvaltuuston tahtoa kuntaliitospäätöksen purkamisesta. 
Myrskylän kunnanvaltuusto erotti kunnanhallituksen ja valitsi uuden miltei samoin henkilöin, koska kunnanhallitus oli laiminlyönyt valtuuston edellyttämän etuosto-oikeuden käytön tie- ja vesirakennuslaitoksen entiseen varikkoon.
Lapuan kaupunginvaltuusto erotti hallituksen  luottamuspulan vuoksi 2013. Erikoisen tapauksesta tekee se, että sama hallitus valittiin alle puolessa tunnissa uudelleen. Tilanne alkoi, kun yhtä jäsentä ei voitu yksin erottaa.

Lähteet

Aiheesta muualla
 Kuntalaki
 Kunnanhallituksen puheenjohtaja

Suomen kunnallishallinto